DOI: 10.14457/tu.the.2017.1713
title: บุคลิกภาพห้าองค์ประกอบ การเสริมสร้างพลังอำนาจในงานเชิงจิตวิทยา เชาวน์อารมณ์ และความผูกพันในงานโดยมีเชาวน์อารมณ์เป็นตัวแปรกำกับ: ศึกษาบุคลากรทางการแพทย์โรงพยาบาลของรัฐแห่งหนึ่งในจังหวัดนครปฐม

description: การวิจัยครั้งนี้ศึกษา บุคลิกภาพห้าองค์ประกอบ การเสริมสร้างพลังอำนาจในงานเชิงจิตวิทยา และความผูกพันในงาน โดยมีเชาวน์อารมณ์เป็นตัวแปรกำกับระหว่างการเสริมสร้างพลังอำนาจในงานเชิงจิตวิทยาและความผูกพันในงาน กลุ่มตัวอย่างเป็นบุคลากรทางการแพทย์โรงพยาบาลรัฐแห่งหนึ่งจังหวัดนครปฐม จำนวน 180 คน สุ่มตัวอย่างโดยวิธีแบ่งชั้น แบ่งตามหน่วยงานที่สังกัด เครื่องมือที่ใช้ในการวิจัย ใช้แบบสอบวัด 1) แบบสอบวัดข้อมูลส่วนบุคคล 2) บุคลิกภาพห้าองค์ประกอบ 3) การเสริมสร้างพลังอำนาจในงานเชิงจิตวิทยา 4) เชาวน์อารมณ์ และ 5) ความผูกพันในงาน สถิติที่ใช้ในการวิเคราะห์ข้อมูลคือ การวิเคราะห์สหสัมพันธ์แบบเพียร์สัน และการวิเคราะห์ถดถอยพหุเชิงซ้อน ผลวิจัยพบว่า1) บุคลิกภาพแบบแสดงตัวและแบบจิตสำนึกมีความสัมพันธ์กับความผูกพันในงานโดยรวมอย่างมีนัยสำคัญทางสถิติที่ระดับ .01 (r = .283, r = .266, p &lt; .01 ตามลำดับ) แต่บุคลิกภาพแบบหวั่นไหว แบบเปิดรับประสบการณ์และแบบประนีประนอมไม่มีความสัมพันธ์กับความผูกพันในงานโดยรวม 2) การเสริมสร้างพลังอำนาจในงานเชิงจิตวิทยาโดยรวมและรายด้าน ได้แก่ ด้านความหมาย ด้านสมรรถนะ ด้านเจตนารมณ์ในตนเอง และด้านผลกระทบ มีความสัมพันธ์กับความผูกพันในงานโดยรวมอย่างมีนัยสำคัญทางสถิติที่ระดับ .01 (r = .466, r = .679, r = .327, r = .267, และ r = .245, p &lt; .01 ตามลำดับ)3) เชาวน์อารมณ์โดยรวมและรายด้าน ได้แก่ ด้านการจัดระเบียบอารมณ์ตนเอง ด้านการจูงใจตนเอง ด้านความเห็นอกเห็นใจ และด้านทักษะทางสังคม มีความสัมพันธ์กับความผูกพันในงานโดยรวมอย่างมีนัยสำคัญทางสถิติที่ระดับ .01 (r = .405, r = .456, r = .516, r = .526, และ r = .356, p &lt; .01 ตามลำดับ) แต่ด้านการตระหนักรู้ในตนเองไม่มีความสัมพันธ์กับความผูกพันในงานโดยรวม4) การเสริมสร้างพลังอำนาจในงานเชิงจิตวิทยาโดยรวมมีความสัมพันธ์กับเชาวน์อารมณ์โดยรวมและรายด้าน ได้แก่ ด้านการตระหนักรู้ในตนเอง ด้านการจัดระเบียบอารมณ์ตนเอง ด้านการจูงใจตนเอง ด้านความเห็นอกเห็นใจ และด้านทักษะทางสังคม อย่างมีนัยสำคัญทางสถิติที่ระดับ .01 (r = .625, r = .426, r = .525, r = .365, r = .464 และ r = .604, p &lt; .01 ตามลำดับ)5) เชาวน์อารมณ์โดยรวมเป็นตัวแปรกำกับความสัมพันธ์ระหว่างการเสริมสร้างพลังอำนาจในงานเชิงจิตวิทยาโดยรวมและความผูกพันในงานโดยรวม (B = .449, t = 3.519, p &lt; .01)5.1) เชาวน์อารมณ์โดยรวมเป็นตัวแปรกำกับความสัมพันธ์ระหว่างการเสริมสร้างพลังอำนาจในงานเชิงจิตวิทยาด้านความหมายและความผูกพันในงานโดยรวม (B = -.334, t = -2.461, p &lt; .05)5.2) เชาวน์อารมณ์โดยรวมเป็นตัวแปรกำกับความสัมพันธ์ระหว่างการเสริมสร้างพลังอำนาจในงานเชิงจิตวิทยาด้านสมรรถนะและความผูกพันในงานโดยรวม (B = .475, t = 4.283, p &lt; .01)5.3) เชาวน์อารมณ์โดยรวมเป็นตัวแปรกำกับความสัมพันธ์ระหว่างการเสริมสร้างพลังอำนาจในงานเชิงจิตวิทยาด้านเจตนารมณ์ในตนเองและความผูกพันในงานโดยรวม (B = .340, t = 4.404, p &lt; .01)5.4) เชาวน์อารมณ์โดยรวมเป็นตัวแปรกำกับความสัมพันธ์ระหว่างการเสริมสร้างพลังอำนาจในงานเชิงจิตวิทยาด้านผลกระทบและความผูกพันในงานโดยรวม (B = .299, t = 3.035, p &lt; .01)ผลการศึกษาครั้งนี้แสดงให้เห็นว่า บุคลิกภาพห้าองค์ประกอบ (แบบแสดงตัวและแบบจิตสำนึก) การเสริมสร้างพลังอำนาจในงานเชิงจิตวิทยา และเชาวน์อารมณ์ร่วมทำนายความผูกพันในงานได้อย่างมีนัยสำคัญ โดยมีเชาวน์อารมณ์เป็นตัวแปรกำกับ คือ บุคลากรที่มีการเสริมสร้างพลังอำนาจในงานสูง มีเชาวน์อารมณ์สูงทำให้ความผูกพันในงานสูงตามไปด้วย